Pascal Schumacher

De Pascal Schumacher, gebuer den 12. Mäerz 1979, ass e lëtzebuergesche Museker, Komponist a Professer am Stater Conservatoire. Hien ass zënter dem Dezember 2018 Ambassadeur fir d'Hëllefsorganisatioun SOS-KannerdierferLëtzebuerger Museker Pascal Schumacher neien Ambassadeur op rtl.lu den 12. Dezember 2018.

Studien
De Pascal Schumacher huet am Conservatoire vun der Stad Lëtzebuerg Perkussioun geléiert, duerno huet hie sech um Conservatoire National de Région - Strasbourg op Marimba a Vibraphon spezialiséiert. Duerno huet hien um Conservatoire Royal de Bruxelles an um Koninklijk Conservatorium vun Den Haag Jazz studéiert, an e Master a Musikologie op der Université Marc Bloch vu Stroossbuerg gemaach. Do dernieft huet hien eng sëllege Coursen a Workshope bei Leit wéi Gary Burton, Mike Manieri, David Friedman, Stefon Harris gemaach.

Karriär
1995 huet de Pascal Schumacher, zesumme mat der Saxophonistin Nadine Kauffmann, den Ensembel Interchange gegrënnt.

1998 krut en den IKB Jugend-Förderpreis an 1999 de Prix Norbert Stelmes vun de Jeunesses Musicales Luxembourg. Zanter 1997 spillt de Pascal Schumacher mat verschiddene Bands, wéi dem Kristen Cornwell Quintet, dem Marc Demuth Quartet, Gasz3, an huet mat Jazzmuseker zesummegespillt wéi dem Rabih Abou Khalil, Wolfgang Haffner, Jef Neve, Michael Wollny, Kenny Barron, Marc Demuth, Jeff Herr, Jim Grandcamp, Greg Lamy, Sylvain Rifflet, Francesco Tristano Schlimé, Brice Soniano, Oliver Strauch…

Zanter 2003 huet e säin eegene Quartett, de Pascal Schumacher Quartet. Am August 2004 huet dës Band den Éischte Präis an de Publikumspräis um Tremplin Jazz zu Avignon kritt, an am November 2005 de belschen Django d'Or an der Kategorie "Nei Talenter".

Am Laf vun de Joren huet de Pascal Schumacher och als Solist gespillt, ë. a. mam Zürcher Kammerorchester, mam WDR Rundfunkorchester Köln, der Camerata Megaron Athen, dem Orchestre Philharmonique du Luxembourg, dem Orchestre de Chambre du Luxembourg, United Instruments of Lucilin, dem Deutsches Kammerorchester Berlin, der Neue Philharmonie Frankfurt an der Junge Norddeutsche Philharmonie.

Enseignement
De Pascal Schumacher enseignéiert klassesch Perkussioun an Jazz Vibraphon am Conservatoire vun der Stad Lëtzebuerg.

Discographie
 Change Of The Moon, Igloo Records (2004), Bréissel
Personal Legend, Igloo Records (2006), Bréissel
 Silbergrau, Igloo Records (2007), Bréissel
 Here we Gong, Enja Records (2009), München
 Face to Face, Enja Records (2010), München
 Bang My Can, Enja Records (2011), München
 Left Tokyo Right, Laborie Jazz (2015), Limoges
 Afrodiziak, MPS Records (2015), Hamburg
Drops & Points, Modulating Music (2017), Luxembourg
Drops & Points Reworks, Modulating Music (2018), Luxembourg
SOL, Neue Meister, Edel (2020), Berlin
SOL - The Mudam Session, Neue Meister, Edel (2020), Berlin
LUNA, Neue Meister, Edel (2022), Berlin
CTRL-Variations, Neue Meister, Edel (2023), Berlin
Kuckt och
 Lëscht vu lëtzebuergesche Museker

 Um Spaweck 

 pascalschumacher.com
 mondaynightproductions.com
 jazzinbelgium.com

Kategorie:Gebuer 1979
Kategorie:Lëtzebuergesch Jazzmuseker
Kategorie:Lëtzebuergesch Vibraphonisten
Kategorie:Lëtzebuergesch Komponisten
Kategorie:Lëtzebuergesch Enseignanten